Ayyaanni Faasikaa guutuu addunyaatti kabajamaa jira. Haa ta'u malee biyyoonni hedduun sochii ugguranii waan jiraniif namoonni haala amma dura hin baramneen kabajataa jiru.
Abbootiin amantaa hedduun manneen amantaa namoonni keessa hin jirre keessatti, kaameraa fuuldura dhaabatanii lallabu, hordoftoonni isaanii ammoo mana taa'anii intarneetiin isaan daawwatu. Biyyoota kaan keessatti ammoo iyya koronaavaayirasii to'achuuf taasifamaa jiru cinaatti dhiisuun akkuma kanaan dura wal gahanii kan kabajatanis jiru. Heraati Romaaniyaa keessatti hordoftoonni amantaa Ortodoksii iddoo awwaalaatti walitti qabamuun ayyaana du'aa ka'uu Iyyasuu kabaju. Akka manneen amantaa hedduu manni amantaa Filippiins magaalaa Kuweezoon lallaba ayyaana Faasikaa kallattiin tamsaasaa jira. Meelbarn Awustoraaliyaatti maatiin kun mana isaanii taa'aanii tajaajila ayyaana Faasikaa TV'n hordofaa jiru Kooriyaa Kibbaa magaalaa Seewul keessatti paastaroonni maaskii fuulaa uffatanii yoo kadhatan Belaaruus keessatti mootummaan manaa bahuus walitti qabamuus hin dhorkine, kanaaf amantoonni wal gahanii ayyaana Faasikaa kabajataa jiru Abbootiin amantaa Jarman magaalaa Oberhawusen ammoo suuraa miseensota mana amantaa isaanii bakka bakka qabsiisaanii lallabaa turan. Zakoopeen keessatti lubni gaarii fardaarra taa'anii wayita amantoota irratti bishaan qulqulluu facaasan Chiilii magaalaa Saantiyaagoo keessatti ammoo abbaan amantaa kun duuba konkolaataarra ta'uun amantoota eebbisaa jiru Suuraaleen hundi mirga abbeentaa qabu.